Zeci de cămile au fost eliminate dintr-un concurs de frumusețe. Animalele au fost injectate cu botox.
Peste 40 de cămile au fost descalificate dintr-un concurs din Arabia Saudită. Jurații evenimentului au descoperit că animalele au fost injectate cu botox. Cămilele sunt selectate în concurs pe baza trăsăturilor faciale.
O situație neplăcută a avut loc la Festivalul King Abdulaziz Camel din Arabia Saudită, după ce organizatorii evenimentului au descoperit că peste 40 de cămile participante la concursul de frumusețe erau injectate cu botox. Acestea au fost descalificate din concurs.Injecțiile cu botox, liftingurile faciale și alte modificări pentru a face cămilele mai atractive sunt strict interzise, iar asta pentru că jurații aleg câștigătorul în funcție de forma capului cămilelor, a gâtului și a posturii.Botoxul cămilelor a fost detectat folosind o tehnologie avansată și specializată, informează AP.Festivalul a început pe 1 decembrie, iar în prezent, autoritățile vor să aplice sancțiuni stricte celor care încearcă să schimbe trăsăturile animalelor prin astfel de metode.Evenimentul include și curse cu cămile, vânzări și alte festivități, iar premiul pentru cea mai frumoasă cămilă ajunge la aproximativ 66 de milioane de dolari.